Boereoorlog-standbeeld aan die brand gesteekFoto: Twitter Ao. Bazil Seekooi, woordvoerder van die polisie, het gesê drie gemeenskapslede het omstreeks 12:30 ŉ motorband oor die standbeeld geplaas en dit aan die brand gesteek. “Die mans het met die polisie se aankoms van die toneel gevlug en niemand is nog in hegtenis geneem in verband met die voorval nie.” Volgens Seekooi het gemeenskapslede beweer die skuldiges word met die EFF verbind, maar dit kon nie bevestig word nie. Die polisie ondersoek ŉ saak van kwaadwillige saakbeskadiging. Die standbeeld is van ’n Suid-Afrikaanse soldaat en is ’n gedenkteken van die Anglo-Boereoorlog en spesifiek vrywilligers uit Uitenhage wat tussen 1899 en 1902 in dié oorlog geveg het. News24